প্রেস বিজ্ঞপ্তি ॥ বিএনপিসহ ২০ দলীয় জোটের নেত্রী বিএনপির চেয়ারপার্সন বেগম খালেদা জিয়ার ডাকে লাগাতার অবরোধ, হরতালের সমর্থনে ও জেলা বিএনপির সাংগঠনিক সম্পাদক এডঃ এনামুল সেলিম এবং হবিগঞ্জ সদর থানা স্বেচ্ছাসেবকদলের আহ্বায়ক এম এ মন্নানের উপর সরকার কর্তৃক দায়েরকৃত সকল মিথ্যা মামলা প্রত্যাহারের দাবীতে বিক্ষোভ মিছিল ও সমাবেশ করেছে হবিগঞ্জ জেলা যুবদল নেতৃবৃন্দ। গতকাল সকাল ১১ টার দিকে বিক্ষোভ মিছিলটি স্থানীয় পৌদ্দারবাড়ী এলাকা থেকে বের হয়ে বিভিন্ন সড়ক প্রদক্ষিণ করেন। পরে একই স্থানে গিয়ে এক পথ সমাবেশ অনুষ্টিত হয়। জেলা যুবদলের সাবেক সাংগঠনিক সম্পাদক শামছুল ইসলাম মতিনের সভাপতিত্বে ও সাবেক অর্থ সম্পাদক এস এম মানিকের পরিচালনায় অনুষ্টিত সমাবেশে বক্তব্য রাখেন, যুবদল নেতা আবুল কামাল আজাদ, হাবিবুর রহমান হাবিব, আব্দুল মালেক, মনিরুল ...